# EELNÕU

## NARVA LINNAVALITSUS

#### K O R R A L D U S

Narva .06.2021 a nr \_\_\_\_\_ - k

**Soodustuse määramine teede ja tänavate sulgemise maksule**

**(Ida-Virumaa Kutsehariduskeskus)**

**1. ASJAOLUD JA MENETLUSE KÄIK**

18.06.2021. a esitas Ida-Virumaa Kutsehariduskeskus, registrikood 70007742, Narva Linnavalitsuse Linnamajandusametile taotluse, milles palub vabastust teede ja tänavate sulgemise maksust linnatänavate Kreenholmi tn 60, Kreenholmi tn 64, Mängu tänav L2, Kreenholmi tänav L7 sulgemisel avaliku ürituse Narva Suvelaat läbiviimiseks 14. augustil ajavahemikul kell 6.00-17.00. Traditsioonilist üritust korraldatakse koostöös Narva linnaga.

Ida-Virumaa Kutsehariduskeskuse üritusel korraldavad kooli õpilased, spetsialistid ja õpetajad erinevaid meistriklasse ning esitlevad ja müüvad õppetöös valmistatud tooteid. Ida-Virumaa Kutsehariduskeskus leiab, et see on hea võimalus näidata oma koolimaja kõigile huvilistele ja soovijad saavad suhelda ka IVKHK vastuvõtukomisjoniga. Lisaks müüvad oma tooteid kaupmehed ja käsitöölised mujalt Eestist. Pakutakse taimi ja istikuid,  
köögitarbeid ja toidukraami, mett, kudumeid ja muud käsitööd, suveniire. Suur tähelepanu on  
pööratud külastajate meelelahutusele – laadapäeva jooksul toimuvad mitmesugused mängud,  
jõukatsumised ja esinemised Ida-Virumaa Kutsehariduskeskuse ja Narva linna loominguliste  
kollektiivide poolt. Suvelaat on linnaelanike seas väga populaarne. Sissepääs laadale on tasuta.

**2. ÕIGUSLIKUD ALUSED**

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel,

mille kohaselt linnavalitsus lahendab ja korraldab kohaliku elu küsimusi, mis volikogu

määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 21.05.2015 määruse nr 18 "Narva linna teede ja tänavate sulgemise

maks" § 9 lõike 1 võib Narva Linnavalitsus erandjuhul oma korraldusega anda territooriumi

sulgemismaksu soodustust, l ähtudes avalikust huvist ja kui üritus on linnaelu aspektis oluline.

**3. OTSUS**

Vabastada **Ida-Virumaa Kutsehariduskeskus, registrikood 70007742**, teede ja tänavate sulgemise maksust linnatänavate Kreenholmi tn 60, Kreenholmi tn 64, Mängu tänav L2, Kreenholmi tänav L7 sulgemisel avaliku ürituse Narva Suvelaat läbiviimiseks 14. augustil ajavahemikul kell 6.00-17.00.

**4. RAKENDUSSÄTTED**

* 1. Narva Linnakantseleil teha korraldus teatavaks Narva Linnavalitsuse Linnamajandusametile.
  2. Korraldus jõustub teatavakstegemisest.
  3. Korralduse peale võib esitada kaebuse Tartu Halduskohtu Jõhvi kohtumajale

halduskohtumenetluse seadustikus sätestatud korras 30 päeva jooksul arvates korralduse

teatavakstegemisest.

Katri Raik Üllar Kaljuste

Linnapea Linnasekretär